סימון ביילס

סימון אריאן ביילס (באנגלית: Simone Arianne Biles; נולדה ב-14 במרץ 1997) היא מתעמלת אמריקאית, אלופה אולימפית בקרקע (ריו דה ז'ניירו 2016), בקרב רב אישי וקבוצתי ובקפיצות (ריו דה ז'ניירו 2016 ופריז 2024). בנוסף היא אלופת העולם בקרב-רב אישי ובעלת 43 מדליות אולימפיות ומאליפויות העולם, מהן 32 מדליות זהב. היא בעלת המספר הגדול ביותר של מדליות, ובעלת מספר מדליות הזהב הגדול ביותר באליפויות העולם בהתעמלות. ביילס היא המתעמלת האפרו-אמריקנית הראשונה בהיסטוריה שזכתה במדליית זהב אישית באליפות עולם. בעלת עיטור מדליית החירות הנשיאותית (2022). ביילס נולדה בקולומבוס שבאוהיו. אביה קלווין קלמונס סבל מהתמכרויות שונות ולא היה בקשר עם ביילס מאז לידתה. אמה הביולוגית שאנון, התמודדה עם התמכרות לאלכוהול ולסמים, נעצרה והורשעה מספר פעמים בעברות שונות, והתקשתה בגידול שמונת ילדי המשפחה. בגיל שלוש עברה ביילס עם שלושה מאחיה ליוסטון שבטקסס, שם גדלה בבית סבה וסבתה מצד אמה, רון ונלי ביילס, וב-2003, הם אימצו אותה ואת אחת מאחיותיה באופן רשמי. באותה שנה החלה להתאמן בהתעמלות מכשירים, לאחר שהמאמנת איימי בורמן במועדון ספורט מקומי ביוסטון זיהתה אותה מחקה מתעמלות אחרות והמליצה לצרפה לאימונים. מאז שימשה בורמן כמאמנת של ביילס. ב-2011 החליטה לוותר על לימודים בתיכון ולהתרכז באימוני ההתעמלות. במרץ 2013, השתתפה לראשונה בתחרות של התאחדות ההתעמלות הבינלאומית, כשהתחרתה באמריקן קאפ. באוקטובר אותה שנה השתתפה באליפות העולם בהתעמלות, שנערכה באנטוורפן שבבלגיה. היא זכתה במדליית זהב בתחרות הקרב רב ובתחרות תרגיל הקרקע. בסוס קפיצות סיימה שנייה לאחר בת ארצה מקליה מרוני, בתרגיל הקורה סיימה שלישית לאחר אליה מוסטפינה וקיילה רוס ובמקבילים מדורגים סיימה רביעית. היא הייתה המתעמלת האפרו-אמריקנית הראשונה שזכתה במדליית זהב אישית באליפות העולם. בעקבות זכייתה בתחרות הייתה מושא להערה גזענית מצד המתחרה האיטלקית קרלוטה פרליטו, שאמרה בראיון שבפעם הבאה היא ובת ארצה יצבעו את עורן לשחור על מנת שיוכלו גם הן לזכות. באליפות העולם ב-2014 זכתה פעם נוספת במדליית זהב בקרב רב ובתרגיל קרקע, והוסיפה לכך מדליית זהב בתרגיל הקורה ומדליית זהב קבוצתית עם נבחרת ארצות הברית. בסוס הקפיצות סיימה שנייה, לאחר הונג הן-ג'ונג' הצפון קוריאנית. היא לא העפילה לגמר בתחרות המקבילים המדורגים. היא הייתה המתעמלת הראשונה מאז לודמילה טורישצ'בה ב-1974, שזכתה בארבע מדליות זהב באותה אליפות עולם. ב-2015, זכתה בפעם השלישית ברציפות באליפות ארצות הברית בקרב רב, וגם זכתה במקום הראשון בתרגילי הקפיצות והקורה ובמקום השני בתרגיל הקרקע. באליפות העולם בהתעמלות שנערכה בגלאזגו שבסקוטלנד, זכתה פעם נוספת בארבע מדליות זהב. היא זכתה בפעם השלישית ברציפות בקרב רב, ובמדליות זהב בתרגילי הקורה, קרקע והתחרות הקבוצתית. בנוסף זכתה במדליית ארד בקפיצות. ב-2016, זכתה בפעם הרביעית ברציפות באליפות ארצות הברית בקרב רב, וכן זכתה בשלוש מדליות זהב בתרגיל הקורה, קפיצות וקרקע. באולימפיאדת ריו דה ז'ניירו (2016) זכתה ביילס בארבע מדליות זהב, מהן שלוש אישיות ובמדליית ארד אחת, והייתה בכך למתעמלת האמריקאית המצליחה ביותר בכל הזמנים. בתחרות הקבוצתית זכתה במדליית זהב ביחד עם לורי הרננדז, גבי דאגלס, אלי רייזמן, מדיסון קושיאן, בתוצאה של 184.897 נקודות, לפני רוסיה (176.688 נקודות) וסין (176.003 נקודות). היא היחידה מבין המתעמלות האמריקאיות, שהתחרתה בכל ארבעת המכשירים, קפיצות (15.933 נקודות), מקבילים מדורגים (14.800 נקודות), קורה (15.300 נקודות) וקרקע (15.800 נקודות), בקרב-רב אישי זכתה בתוצאה של 62.198 נקודות, לפני אלי רייזמן (60.098 נקודות) ואליה מוסטפינה מרוסיה (58.665 נקודות). בתחרות הקפיצות זכתה במדליית זהב נוספת בתוצאה של 15.966 נקודות, לפני מריה פאסקה (15.253), וג'וליה שטיינגרובר (15.266) ובתחרות הקרקע זכתה במדליית זהב רביעית בתוצאה של 15.966 נקודות. במכשיר הקורה זכתה במדליית ארד בתוצאה של 14.733 נקודות לאחר סאנה ווברס ההולנדית (15.466 נקודות) ובת ארצה לורי הרננדז (15.333 נקודות). בעקבות הישגיה, נבחרה על ידי חברי המשלחת האולימפית האמריקאית לשאת את דגל ארצות הברית בטקס הסיום. לאחר המשחקים האולימפיים יצאה להפסקה בת שנה, במהלכה השתתפה בתוכנית "רוקדים עם כוכבים" וסיימה במקום הרביעי. בנובמבר 2017 שבה להתאמן, הפעם תחת מאמן חדש, לורן לנדי. ביילס חזרה לנבחרת הלאומית באופן רשמי במרץ 2018, כאשר בתחרות הראשונה בה השתתפה, אליפות ארצות הברית הקלאסית, זכתה במדליית הזהב בקרב-רב בתוצאה כוללת של 58.700. בנוסף זכתה בזהב במכשיר הקרקע, בתרגיל הקורה וקיבלה את הציון הגבוה ביותר בקפיצה בודדת במכשיר הקפיצות. באליפות הלאומית של ארצות הברית, שהתקיימה באוגוסט, זכתה ביילס במקום הראשון בכל אחד מהמכשירים, לראשונה בתולדות האליפות, ובמקום הראשון בתחרות הקרב-רב כשהיא מקדימה את המקום השני, מורגן הורד, ב-6.55 נקודות. בערב פתיחת אליפות העולם, שנערכה בדוחא בנובמבר 2018, סבלה ביילס מכאב בטן וקיבלה טיפול בבית חולים בעקבות אבן, שהתגלתה באחת מכליותיה. באליפות עצמה היא הובילה את נבחרת ארצות הברית לזכייה במדליית זהב קבוצתית, היא זכתה בפעם הרביעית בתחרות הקרב רב, במדליות זהב בתרגילי הקפיצות והקרקע, במדליית כסף במקבילים מדורגים, ובמדליית ארד בתרגיל הקורה. ביולי 2019, התחרתה ביילס באליפות ארצות הברית הקלאסית, בה זכתה במדליית הזהב בקרב-רב בהפרש של 2.1 נקודות מהמקום השני בו זכתה המתעמלת ריילי מקוסקר. בנוסף, זכתה במדליית זהב במכשיר הקרקע, מדליית ארד במכשיר הקורה והגיעה למקום חמישי במקבילים מדורגים. באוגוסט 2019, זכתה בפעם השישית באליפות ארצות הברית בקרב רב, וזכתה במדליות זהב בתרגילי סוס הקפיצות, הקורה (עם תרגיל בו הייתה הראשונה שביצעה דאבל-דאבל: ירידה מהקורה בשתי סלטות ובשני ברגים יחד), קרקע (עם תרגיל בו הייתה לאישה הראשונה שביצעה קפיצה משולשת כפולה, סלטה עם בורג אחד, וסלטה שנייה עם שני ברגים) ובמדליית ארד במקבילים המדורגים. באליפות העולם ב-2019, זכתה בחמש מדליות זהב: בתחרות הקבוצתית עם נבחרת ארצות הברית, בקרב-רב אישי, בתרגיל הקפיצות, בתרגיל הקורה ובתרגיל הקרקע. באולימפיאדת טוקיו 2020 הפסיקה ביילס את השתתפותה בתחרות הקבוצתית לאחר תרגיל הקפיצות במהלך מקצה הגמר, וציינה שהיא "צריכה להתמקד בבריאות הנפשית שלי". היא זכתה עם הנבחרת במדליית כסף. בהמשך הודיעה שהיא מסירה את השתתפותה מגמר התחרויות האישיות בתרגילי הקרקע, קורה ומקבילים מדורגים. עם זאת, ביילס החליטה להשתתף בגמר הקורה, וזכתה במדליית ארד בתוצאה של 14.000 נק'. ביילס לקחה הפסקה בתחרויות לאחר האולימפיאדה בטענה שהיא סובלת מקשיים מנטליים. ביוני 2023 הודיעה על השתתפותה באוגוסט בתחרות ה-U.S. Classic לקראת אולימפיאדת פריז (2024) וזכתה במדליית זהב. באליפות העולם בהתעמלות שנערכה באנטוורפן, בלגיה באוקטובר 2023 זכתה ב-5 מדליות, 4 זהב ואחת כסף. במדליות זהב זכתה בתחרות הקבוצתית, בתחרות הקרב רב בפעם השישית ברציפות, בתרגיל הקרקע ובתרגיל הקורה ובמדליית כסף זכתה בתרגיל הקפיצות. נוסף לכך, היא סיימה במקום חמישי בתרגיל המקבילים המדורגים. במהלך האליפות היא ביצעה לראשונה בעולם את אלמנט יורצ'נקו דאבל-פייק על שולחן הקפיצות, והאלמנט ייקרא מעתה ואילך "ביילס 2". היא גם הופיעה בתרגיל הקרקע עם השיר "יוניקורן" של נועה קירל, כפי שהופיעה עם השיר באליפות ארצות הברית 2023. באולימפיאדת פריז ב-2024 זכתה בשלוש מדליות זהב, בתחרות הקבוצתית, בקרב-רב ובקפיצות. בנוסף, זכתה במדליית כסף בתרגיל הקרקע. מאוגוסט 2020 נמצאת בזוגיות עם שחקן הפוטבול ג'ונתן אוונס. בפברואר 2022 השניים התארסו, ובאפריל 2023 התחתנו. מקום רביעי בתוכנית "רוקדים עם כוכבים", בה השתתפה לאחר אולימפיאדת ריו ב-2017 זכתה בפרס ESPY לספורטאית השנה ב-2018, חשפה, כי אף היא הייתה מקורבנות ההתעללות המינית של רופא נבחרת ההתעמלות האמריקאית לארי נאסר. על כך זכתה יחד עם חברותיה, בפרס ארתור אש למעשי אומץ וגבורה בתחום הספורט ביילס הופיעה ברשימת 40 Under 40 לשנת 2021 של מגזין פורצ'ן. 2022 מדליית החירות הנשיאותית מדיה וקבצים בנושא סימון ביילס בוויקישיתוף אתר האינטרנט הרשמי של סימון ביילס (באנגלית) סימון ביילס, ברשת החברתית פייסבוק סימון ביילס, ברשת החברתית אקס (טוויטר) סימון ביילס, ברשת החברתית אינסטגרם סימון ביילס, באתר הוועד האולימפי הבין-לאומי סימון ביילס, באתר olympedia.org סימון ביילס, באתר התאחדות ההתעמלות הבין-לאומית סימון ביילס באתר ההתאחדות האמריקאית להתעמלות מכשירים הגרדיאן, "לקח לי זמן להבין שזה אף פעם לא אשמת הבחורה": סימון ביילס בראיון, באתר הארץ, 24 במרץ 2019 HANGING WITH SIMONE BILES AT HOME – BEFORE SHE WON GOLD, באתר ozy.com‏, 27 באוקטובר 2014 אליסף דעואל, שעת כושר: סימון ביילס מול גבי דאגלס, באתר ynet, 28 במרץ 2015 אמיר ענבר, סימון ביילס היא המייקל ג'ורדן של ההתעמלות בגובה 1.45 מטר, באתר הארץ, 4 בנובמבר 2015 היפוך כפול ושתי סלטות: צפו בתרגיל הנדיר של סימון ביילס, באתר הארץ, 21 במאי 2021 ציפי שמילוביץ, סימון ביילס מציגה: מהפכה של שמחה, באתר כלכליסט, 24 ביוני 2021 לואי רדנובסקי, וול סטריט ג’ורנל, ‏מה הוביל לדרמה של סימון ביילס: הראיון שחושף את הקשיים בדרך לטוקיו, באתר גלובס, 27 ביולי 2021 סימון ביילס, באתר אנציקלופדיה בריטניקה (באנגלית) סימון ביילס, סטיב ג'ובס והאב השכול שטראמפ תקף: ביידן יחלק 17 מדליות כבוד, באתר ynet, 1 ביולי 2022 EXCLUSIVE 'My dad flipped on me - don't call, don't visit': Golden girl Simone Biles' ex-addict birth mom reveals bitter family rift after she was forced to give the Olympian up for adoption to her own mother and father, דיילי מייל, 10 באוגוסט 2016 Meet Simone Biles, who is about to turn Olympic gymnastics upside down, וושינגטון פוסט, 1 ביולי 2016 U.S. seeks explanation from Italy, אתר ESPN, ‏10 באוקטובר 2013 Simone Biles: 'Mentally and physically, I've given myself a rest', ‏ESPN, ‏26 באוקטובר 2017 Biles, Wong win all-around titles at 2018 GK U.S. Classic, USA Gymnastics Biles shines on all four events on way to record fifth U.S. senior all-around title, USA Gymnastics טל שורר, ביילס שברה עוד שיא - וערכה מחווה מרגשת: "למען הנשים שהותקפו", באתר חדשות 13 (לשעבר ערוץ עשר), 20 באוגוסט 2018 אורן אהרוני, סימון ביילס הגיעה ל-20 מדליות באליפויות עולם, באתר ynet, 3 בנובמבר 2018 Biles, McClain win all-around titles at 2019 GK U.S. Classic, USA Gymnastics אורן אהרוני, סימון ביילס "קרסה מנטלית" - וארה"ב לא זכתה בזהב, באתר ynet, 27 ביולי 2021 סימון ביילס פרשה גם מגמר הקרקע, באתר ynet, 1 באוגוסט 2021 הפתעה: שנה לפני אולימפיאדת פריז - סימון ביילס חוזרת להתחרות, באתר ynet, 28 ביוני 2023 אחרי שנתיים, לצלילי "יוניקורן": סימון ביילס חזרה, והפתיעה גם את עצמה, באתר וואלה, 6 באוגוסט 2023 רן בוקר, נועה קירל על "יוניקורן" וסימון ביילס: "אחד הדברים הכי מטורפים שקרו לי", באתר ynet, 6 באוגוסט 2023 לצלילי "יוניקורן" - ועם תרגיל על שמה: הופעה היסטורית לסימון ביילס, באתר ynet, 2 באוקטובר 2023 Simone Biles Makes Romance With NFL Player Jonathan Owens Instagram Official, E! Online, ‏2020-08-02 Jason Duaine Hahn, Lindsay Kimble Updated February 15, 2022 06:39 Pm, Simone Biles and Boyfriend Jonathan Owens Are Engaged: 'The Easiest Yes', PEOPLE.com (באנגלית) Hernandez, Victoria. "Simone Biles is married! Seven-time Olympic medalist announces marriage to Jonathan Owens, Texans' safety". USA TODAY (באנגלית אמריקאית). נבדק ב-2023-04-22. Simone Biles Says She Was Sexually Abused by Team Doctor, Time (באנגלית) 40 Under 40, Fortune (באנגלית)